CELEX: C2004/262/76
Language: da
Date: 2004-10-23 00:00:00
Title: Sag T-302/04: Sag anlagt den 26. juli 2004 af Maison de l'Europe Avignon Méditerranée mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/40
            
         Sag anlagt den 26. juli 2004 af Maison de l'Europe Avignon Méditerranée mod Kommissionen for De Europæiske Fællesskaber
   (Sag T-302/04)
   (2004/C 262/76)
   Processprog: fransk
   Ved De Europæiske Fællesskabers Ret i Første Instans er der den 26. juli 2004 anlagt sag mod Kommissionen for De Europæiske Fællesskaber af foreningen Maison de l'Europe Avignon Méditerranée, Avignon (Frankrig), ved avocat François Martineau.
   Sagsøgeren har nedlagt følgende påstande:
   
               —
            
            
               Kommissionen tilpligtes at betale et samlet beløb på 394 066,76 EUR, idet den den ikke har opfyldt sine finansielle tilsagen over for Maison de l'Europe Avignon Méditerranée.
            
         
               —
            
            
               Kommissionen tilpligtes at betale alle de udgifter, der kan kræves erstattet, idet disse er anslået til et beløb på 10 000 EUR.
            
         Søgsmålsgrunde og væsentligste argumenter:
   Ifølge sagsøgeren havde Kommissionen allerede i 1996 uformelt anerkendt, at sagsøgeren etablerede et Info Point Europe. I 2000 indgik sagsøgeren en aftale med Kommissionen om etableringen af et Info Point Europe, hvorved der ifølge sagsøgeren skete en formalisering af situationen. I 2004 opsagde Kommissionen aftalen.
   Med dette søgsmål ønsker sagsøgeren at gøre et ansvar i kontraktforhold gældende over for Kommissionen for at få betaling for de ydelser, som den sagsøgende forening siden 1996 har leveret i forbindelse med dens virke som europæisk informationspunkt for Kommissionen.
   Ifølge sagsøgeren har Kommissionen tilsidesat sine kontraktlige forpligtelser og skal betale forskellige morarenter, ydelser leveret under festivalen i Avignon og udgifterne ved at have drevet et europæisk dokumentationscenter siden 1996.